شحلاتك لابس اسود وانت جمار
تين وسعرك اغلى من المحاصيل
رحت وكت الظهر وانگلبت غروب
درت وتزاحمن مكفاك والليل
كرار الصيمري
..........................
لالي ...
مثل كل يوم طلعت من الكليه مباشره للبيت ...
انتظرت الفورتات تجي ركبت بيها وخليت سماعات ب اذني وفصلت عنهم ..
ما نزعتهن الا من شفت قربت
خليتهن ب الجنطه
ايد بيها لابكوت وايد بيها التليفون وجنطه ....
دخلت للبيت سبحت وبدلت ملابسي ...
نظفت غرفتي وغرفه امي وصاله بس رتبتها ماكو احد بالبيت حتى يتوسخ ...
شغلت الطباخ حضرت الغدا لامي ...
كملت كُلشي ودخلت لغرفتي ارتاح من بعد هاليوم الطويل ...
اباوع على نفسي بالمرايه الوجه شاحب شعري تعبان لان جنت اسويله معالج بمركز زيتونه هسه صار كم شهر ما رايحه لاي مركز وما مسويتله معالج ..
فتحت التلفون اصفح بي ظليت فيديو ورا فيديو ما حسيت الا الوقت صار ساعه
اخر مره شفت زيتونه من رحت الها للبيت ومن يومها كم مره اتصل ويطلع الي تلفونها مغلق
عايشه بقلق علمودها وما اكدر اطلع واروح الها لان عندي امتحانات ..
حاولت اتصل بالحجيه بس جان جوابها واحد زيتونه رجعت مثل حالتها بس نايمه ومتقبل تحجي ويه احد صدكت بيها لان اعرفها مره كبيره مستحيل تكذب
اتصلت اكثره من مره على طلحه حتى يدز الي واحد من الحمايه انطي علاج زيتونه اخاف خلص
وهم يطلع الي مغلق ....
غفيت بدون ما احس على نفسي من التعب ...
فزيت على اتصال من الحجيه ..
رديت عليها بسرعه
هلا خاله
صوتها بي بجي وما مفهوم
خاله اكو شي صار شي
_زيتونه ماتت تعاي شوفيها قبل لا يدفونها
فتحت عيوني ورجعت غمضتهن اريد استوعب الداتحجي
خاله شنو داتحجين
_ زيتوووونه مااااتت اليوم الصبح وهسه رجعنا من المستشفى
وبعدها نغلق الخط
ايدي ترجف ما اريد اصدك بالحجته
رجعت اتصل عليها ومترد
اتصل على طلحه ميرد
اتصل على عهد وأخيراً ردت
عهد شكو شصاير
نفس تبجي وتكولي زيتونه ماتت وماكو بالسانهه غير هالحجايه ...
انتهت المكالمه واني بس صافنه وايدي ترجف
كمت من مكاني اركض لغرفه امي